ВЪТРЕШНИ ПРАВИЛА ЗА ПРИДОБИВАНЕ И ОПАЗВАНЕ НА АКТИВИ
І.  ОБЩИ ПОЛОЖЕНИЯ:
Вътрешните правила за придобиване и опазване на активи се въвеждат с цел осигуряване на системата за управление и контрол на активите, включваща организация за придобиване, ползване, съхраняване, опазване и документиране. 
Системата за управление и контрол на активите представлява разписани правила и процедури, с описание на съответстващите права, отговорности и задължения на всички лица, отговорни и ангажирани с опазване на инвентара и оборудването с оглед на по-продължителното им ползване в учебното заведение. 

Ограничаването на достъпа до активите е контролна дейност за намаляване на риска от неправилното им ползване или разпореждане с тях и предпазване на учебното заведение от загуба на активи. 
В обхвата на настоящите правила се включват : 
Дълготрайни материални активи - установими нефинансови ресурси, придобити и притежавани от учебното заведение, които: 

а) имат натурално-веществена форма; 

б) се използват за производството и/или доставката/продажбата на активи или услуги, за отдаване под наем, за административни или за други цели; 

в) се очаква да бъдат използвани през повече от един отчетен период.

· Сгради;

· Компютри, машини, съоръжения, оборудване;

· Транспортни средства;

· Стопански инвентар;

· ДМА в процес на придобиване;

· Други ДМА.

Дълготрайни нематериални активи /ДНМА/ - установими нефинансови ресурси, придобити и контролирани от предприятието, които:

а) нямат физическа субстанция, въпреки че:
- могат да се съдържат във физическа субстанция, или
- носителят им може да има физическа субстанция;
б) са със съществено значение при употребата им;
в) от използването им се очаква икономическа изгода.
Краткотрайни материални активи
Класифицирането на стоково-материалните запаси се извършва съобразно заложената в Сметкоплана на бюджетните предприятия (СБП) и формата на баланса за бюджетните предприятия класификация на материалните запаси.

· Материали;

· Продукция;

· Незавършено производство;

· Други краткотрайни материални активи.

Стойностен праг на същественост за признаване на ДМА
По отношение определянето на стойностния праг на същественост за признаване на ДМА се прилагат следните принципи и правила, разписани в ДДС 20/2004г.:

1. в системата на първостепенния разпоредител следва да се прилага унифицирана политика по отношение на прага на същественост;


2. за признаването като ДМА на активи, които попадат в обхвата на дефиницията по т. 2 от НСС 16 се прилагат два прага – минимален и максимален. Минималният праг е в размер на 500 лв, а максималният – 1 000 лв. . Активите са със стойност по-ниска от 500 лв., задължително се третират и отчитат като краткотрайни активи (материални запаси). Активите, които са със стойност по-голяма от 1 000 лв., задължително се класифицират като ДМА. За активите, които попадат в обхвата на дефиницията по т. 2 от НСС 16 и са със стойност между 500 лв. и 1 000 лв., класифицирането им като ДМА или краткотрайни активи се определя със счетоводната политика на първостепенния разпоредител, която следва да се прилага систематично и последователно и в учебното заведение.
Изключение:

По отношение на компютърната конфигурация и други подобни взаимосвързани активи, когато стойността на цялата конфигурация надвишава минималния праг на същественост от 500 лв., съществените елементи (компютър и монитор) се завеждат като ДМА, независимо, че тяхната индивидуална стойност може да е под минималния праг. При това положение цялата стойност на конфигурацията се разпределя между тях. С разходите за последващата подмяна на стойностно несъществените елементи (клавиатура и мишка) не се променя стойността на вече признатите активи (т.е отчитат се като текущи разходи). 
ІІ. ПРОЦЕДУРА - ПРИДОБИВАНЕ НА АКТИВИ:
1.   Придобиване на активи чрез покупка   

	ДЕЙСТВИЕ/ ПРОЦЕС
	СЪДЪРЖАНИЕ
	ОТГОВОРНОСТ
	ЗАБЕЛЕЖКА

	Иницииране
	Доклад за необходимост-та от закупуване на актива
	ПДАД
Домакин

Служители 
	За активи, включени в капиталовия бюджет на учебното заведение се подготвя мотивиран доклад до директора.

При възникнала необходимост от закупуване на актив, служители на учебното заведение уведомяват ПДАД. Същият подготвя мотивиран доклад до директора, при съобразяване с бюджета. 

	Одобряване
	Резолюция на доклада
	Директор
	Върху представения доклад, директорът изразява своето становище. При положително такова се следва процедурата. При отрицателно доклада се архивира по правилата за документооборот.

	Проучване на пазара
	Набиране на оферти
	Домакин
ПДАД

Служители
	Докладът се представя на домакина на учебното заведение за запознаване и уточняване на допълнителни характеристики. В кратък срок / 5 дни/ домакина извършва проучване на пазара и събира оферти. Същите представя на ПДАД. 

	Предложение и избор
	Становище
	ПДАД

Директор
	ПДАД представя становище на директора за осъщественото проучване на пазара и предложение за избор на доставчик. При положително становище се уведомява финансовия контрольор, домакина и главния счетоводител. При отрицателно становище се архивира документа. 

	Закупуване и доставка
	Фактура
	Домакин 
	Домакин /или друго упълномощено лице/ организира доставката, включително и  транспорта. 

	Проверка на качеството, съответствие на доставката с договореното качество и количество
	Протокол от комисия
	Председател на комисията

Домакин

ПДАД
	Осъществява се от определен специалист според вида на доставката, в присъствието на  домакина и бъдещия ползвател на актива /МОЛ/  извършват тест и проверка за платени и доставени количества, съответствие на модела, работните и техническите параметри, качеството, фабричния номер,  наличие на гаранционна карта с посочен гаранционен срок и др.п.

	Монтаж, инсталиране, тестване и други дейности при доставка на техника
	Протокол

/ при необходимост
	Домакин

ПДАД

Специалист
	Осъществява се от определен специалист според вида на доставката в присъствието на Домакина и  МОЛ се  извършват тест и проверка за работните и техническите параметри. 

	Документи-ране на получаването на ДМА, ДНМА и МЗ 
	Складова разписка, 
Акт за приемане на ДМА и ДНМА
	Домакин
МОЛ
	Съставят се необходимите документи, като се описва: номера на фактурата за доставката, стойността, фабричния номер, поставя се инвентарен номер. СР/акта се  подписва от домакина и МОЛ. При необходимост върху документа да се изписват  специфични условия, констатации и др. под формата на забележка.

	Счетоводно отражение
	Счетоводна справка
	Домакин
Главен счетоводител
	Домакинът  окомплектова  всички  документи  по покупката (фактура,  складова  разписка и други) и ги  предоставя на счетоводителя за счетоводно отразяване на активите по сметките на учебното заведение.


Забележка: 
1. Закупуването на ДМА в учебното заведение се извършва след предварително представен и одобрен списък за капиталови разходи за  съответната година пред първостепенния разпоредител. /училищата на делегирани бюджети прилагат уведомителен режим /
2.  За активи, попадащи в обхвата на ЗОП се прилагат процедурите на закона!
3.  Закупуването на ДМА се извършва от оправомощени длъжностни лица на учебното заведение: директор и домакин / Материално-отговорното лице /.

4. Имущество без инвентарни номера не се завежда по счетоводните сметки и не се допуска за експлоатация.
2. Придобиване на активи по безвъзмезден начин

Учебното заведение може да получава активи безвъзмездно от :

· ПРБ или други държавни структури, 
· физически и юридически лица и други източници.  
	ДЕЙСТВИЕ/ ПРОЦЕС
	СЪДЪРЖАНИЕ
	ОТГОВОРНОСТ
	ЗАБЕЛЕЖКА

	Приемане на активи
	Приемането на безвъзмездно предоставени активи се извършва от домакин в присъствието на назначена със заповед на Директора  комисия
	Домакин
Комисия

ПДАД
	Домакинът в присъствието на комисията приема активите в склада, като  съставя складова разписка, съдържаща изискуемите реквизити и приемо-предавателен протокол, съдържащ вида на актива, количества, серийни номера и други данни. Протоколът съдържа оценка на получените активи и се подписва от комисията, домакина и представител на предалия активите.

Домакинът поставя  инвентарни  номера, съгласно възприетата практика.

	Документи-ране на получаването на актива от МОЛ
	Протокол,

Складова разписка, 

	Домакин

МОЛ
	Съставят се необходимите документи, като се описва: номера на фактурата за доставката, стойността, фабричния номер, поставя се инвентарен номер. СР/акта се  подписва от домакина и МОЛ. При необходимост върху документа да се изписват  специфични условия, констатации и др. под формата на забележка.

	Счетоводно отражение
	Счетоводна справка
	Домакин

Главен счетоводител
	Домакинът  окомплектова  всички  документи  за безвъзмездно получените активи (фактура,  складова  разписка и други) и ги  предоставя на счетоводителя за счетоводно отразяване на активите по сметките на учебното заведение.


Забележка:

1. При получаване на активи, без стойност, домакинът се задължава с количествата по видове и уведомява главния счетоводител за прилагане на процедура за определяне стойността на актива или изискване на  копия от първичните документи на закупуването им (фактури, потвърдителни писма и други).
3. Придобиване на активи от дарение

При получаване на активи, като дарение в учебното заведение се прилага разписания ред и организация в Правилата за получаване, регистриране и приемане на дарения в учебното заведение.

4. Придобиване на краткотрайни активи - материали
Закупуването на материали се извършва, съобразно необходимостта от нормално функциониране на дейността на учебното заведение, при спазване на въведения регламент за заявяване и прилагане на процедурите  на предварителен контрол. 
	ДЕЙСТВИЕ/ ПРОЦЕС
	СЪДЪРЖАНИЕ
	ОТГОВОРНОСТ
	ЗАБЕЛЕЖКА

	Заявяване 
	Изготвя се заявка за месеца
	Домакин
	Домакинът подготвя заявка за необходимостта по видове материали / хранителни продукти, гориво, строителни материали, перилни и почистващи материали  и други /за дейността на учебното заведение с ориентировъчни количества и стойност.

	Съгласуване и одобряване
	Резолюция на заявката
	ПДАД

Директор
	Заявката се представя на ПДАД за преглед, корекция и съгласуване, след което директорът изразява своето становище. 

	Закупуване и доставка
	Фактура
	Домакин 
	Домакин /или друго упълномощено лице/ организира доставката, включително и транспорта. 

	Заскладяване
	В случаите, когато се закупуват материали, които не се влагат веднага в употреба в учебното заведение се формира склад
	Домакин
	1. Домакинът проверява получените материали за количествено и стойностно съответствие с фактурата.

2. Заприхождава материалите в склада,   като издава складова разписка с отразени необходимите реквизити, включително подписи на длъжностни лица.

3. Прилага складовата разписка към фактурата за извършен разход, за която се отнася и предоставя документите на счетоводителя.

	Влагане в употреба
	При необходимост от употреба на заскладените материали
	Искане
	Домакинът предоставя на длъжностните лица от учебното заведение необходимите материали за дейността, като съставя искане със сходни реквизити на складовата разписка. Задължително искането се подписва от лицето получило материалите.

В края на месеца домакинът представя исканията в счетоводството.


Забележка:

1. Закупуването на материали се осъществява основно от домакин, но се допуска за специфични дейности, закупуването да се извърши и от други лица от учебното заведение.

2. Закупени активи, които притежават характеристиките на ДМА, но са под възприетия стойностен праг за признаването им като такива, задължително се заприхождават в сметките на учебното заведение и се отразяват в склад за задбалансови активи, като се организира аналитична отчетност. При предоставяне за ползване на тези активи от длъжностни лица на учебното заведение, същите се подписват на складовата разписка и отговарят за опазване на имуществото.

Специален режим

1. При необходимост от закупуване на материали, които не са типични за издръжката и дейността на учебното заведение и възникват инцидентно се прилага режим, аналогичен на описания в т.1 Придобиване на активи чрез покупка   
2. При констатирани несъответствия при приемането на актива, по отношение на количеството, качеството, характеристиките на актива домакинът съставя протокол за описание на констатираното състояние. Протоколът се подписва и от комисията по приема на активи. Своевременно се уведомява ръководството на учебното заведение за предприемане на действия. До отстраняване на възникналото несъответствие, актива се приема на отговорно пазене в учебното заведение.
ІІІ. ПРОЦЕДУРА - ОПАЗВАНЕ НА АКТИВИ
1. Водене на инвентарна книга
	ДЕЙСТВИЕ/ ПРОЦЕС
	СЪДЪРЖАНИЕ
	ОТГОВОРНОСТ
	ЗАБЕЛЕЖКА

	Вписване на активи
	Записват се всички постъпили активи, притежаващи характеристиките на ДМА
	Домакин

ПДАД
	В учебното заведение се поддържа регистър „Инвентарна книга” от домакина. 

В книгата се записват всички постъпили активи, притежаващи характеристиките на ДМА, без оглед на стойностния праг. 

Домакинът извършва записването при получаването на актива.

Поредният номер на записване на актива в регистъра следва да съответства с поставения стикер с инвентарен номер на актива.

	Отписване на активи
	Извършва се отписване на конкретния актив от книгата
	Домакин

ПДАД
	Активите се отписват от регистър „Инвентарна книга”  и счетоводните сметки при годишна инвентаризация или повреда на актива, отразена в протокол от компетентен орган или комисия от учебното заведение.

	Контрол
	Всяко тримесечие се представя информация за движението по инвентарната книга
	Домакин
ПДАД

Счетоводител
	При изготвянето на Отчет за касовото изпълнение на бюджета и оборотна ведомост на тримесечие се изготвя докладна до директора, относно вписване на активи и активи, негодни за употреба, които подлежат на отписване.


/Ако не се ползва типова форма на „Инвентарна книга”, следва да опишете данните, които ще съдържа вашия регистър/.

2. Движение на дълготрайни и краткотрайни материални активи
	ДЕЙСТВИЕ/ ПРОЦЕС
	СЪДЪРЖАНИЕ
	ОТГОВОРНОСТ
	ЗАБЕЛЕЖКА

	Преместване  на активи между различни складове / длъжностни лица или МОЛ /
	Заявяване на необходи-мостта от преместване на актива от едно МОЛ на друго МОЛ
	Домакин

МОЛ

ПДАД
	МОЛ уведомява домакина за необходимостта от преместване. Същото се извършва, след писмено разпореждане от Директора на учебното заведение.

Проектът на Протокол се съставя в три екземпляра – за приемащия и предаващия  и за счетоводството на учебното заведение.

	
	Подготвя се проект на протокол за преместване на актив 
	Домакин

МОЛ

ПДАД
	Проектът на Протокол за преместване на активи съдържа: дата, данни за актива, причината за преместването на ДМА, името на МОЛ, което стопанисва и ползва актива и на което ще се предаде, имена и подписи на длъжностните лица, които предават и приемат актива.              

	
	Одобряване на преместването
	ПДАД

Директор
	Протоколът се представя на ПДАД за преглед, корекция и съгласуване, след което  директорът изразява своето становище. При положително становище се следва редът по-долу. При отказ не се извършват действия по преместване.

	
	Организиране на преместването 
	Домакин

МОЛ
	В присъствието домакина и двете МОЛ се осъществява преместването на актива и се подписва протоколът.

	Документи-ране на премества-нето 
	Съставят се предвидените документи от Правилата за документооборота на счетоводната документация
	Домакин

Счетоводител

ПДАД
	Нанася се корекция на Акт за ДМА, издава се нова складова разписка или искане за отпускане на МЗ, по преценка на отговорния счетоводител и домакина. Коригираният Акт за ДМА, новата складова разписка и искане, протокола или друг документ се предават от домакина срещу подпис на отговорния счетоводител за счетоводно отразяване на преместването и задължаване на новото МОЛ.


3. Ремонт на активи
	ДЕЙСТВИЕ/ ПРОЦЕС
	СЪДЪРЖАНИЕ
	ОТГОВОРНОСТ
	ЗАБЕЛЕЖКА

	Заявяване  на необходимост за ремонт на актив
	Подаване на информация относно възникналия проблем
	МОЛ

Домакин
	Длъжностното лице, ползващо актива, уведомява домакина на учебното заведение за възникналия проблем, като описва фактическото състояние и възникналия проблем, при възможност констатирания  дефект, повредата, в какво се състои невъзможността за ползване на актива Домакинът проверява дали активът е все още в гаранционен срок или за наличие на договорни условия за сервиз.

	Преценка от необходимост за извършване на ремонт в оторизиран сервиз
	Извършва се от отговорен специалист, според спецификата на актива и повредата.
	Домакин

Сервизен техник
	Въз основа на констатираното състояние се преценява дали актива подлежи на изнасяне от сградата. Съставя се протокол за състоянието и ориентировъчна количествено-стойностна сметка.


	Одобрение 
	Уведомява се ПДАД  и директора за предстоящия ремонт
	Домакин

МОЛ

ПДАД

Директор
	Представят се документите на ПДАД за запознаване и съгласуване. При положителна резолюция се уведомява директора на учебното заведение за одобряване на ремонта и изнасянето на актива от учебното заведение.

	Отремонти-ране извън учебното заведение
	Съставя се приемо-предавателен протокол
	Домакин
МОЛ

Сервизен техник
	В приемо-предавателен протокол се записва точното наименование на актива, серийни, инвентарни  номера и количества. Същият се подписва от домакина на учебното заведение и външната организация.

/ при наличие на специални бланки от сервиза се ползват техни образци /   

	 Приемане на извършените дейности по ремонта 
	Подписване на протокол след извършена проверка за отстранения дефект и годност на актива за ползване.
	Домакин
	Извършения ремонт се удостоверява с издаване на протокол и фактура от фирмата и подписи на служител от фирмата и домакина. 

	    Връщане на отремонтира-ния актив 
	Предоставяне на актива на МОЛ, срещу подпис в протокол / нова складова разписка /
	Домакин
МОЛ
	Домакинът организира връщането и документирането /повторното зачисляване/ на актива на ползващото го МОЛ. Домакинът представя на   отговорния счетоводител всички документи по връщането на отремонтирания актив.

	Отремонти-ране на място в учебното заведение
	Извършват се сервизни дейности от техник
	Домакин

МОЛ

Сервизен техник
	След приключване на ремонта, МОЛ тества актива за годност и уведомява незабавно домакина и счетоводителя за приключилия ремонт и състоянието на актива.
Извършения ремонт се удостоверява с издаване на протокол и фактура от фирмата и подписи на служител от фирмата и домакина.


Забележка:
При установяване  на небрежно или безстопанствено отношение по време на експлоатацията на  дефектирал актив, се съставя комисия за преценка на необходимостта от търсене на отговорност на длъжностното лице, ползвало актива.   Комисията представя становище до директора за вземане на решение по случая.
ЗАКЛЮЧИТЕЛНИ РАЗПОРЕДБИ
§ 1. Вътрешните правила за придобиване и опазване на активи се въвеждат на основание чл. 13, ал.3, т.4 от Закона за финансово управление и контрол в публичния сектор.

§ 2. Правилата за придобиване и опазване на активи са част от СФУК на учебното заведение.

§ 3. Правилата са задължителни за прилагане от персонала на учебното заведение, в сила от ………. .
